Добри Жотев
Първи сняг

chitanka.info

Откога, да дирят топъл кът,

тръгнаха гугутките на път.

Откога листата пожълтяли

свлякоха пороища и хали.

Откога все гарвани кръжат

и дъждовни облаци тежат.

Сбръчка се земята почерняла

и от срам, че тъй е погрозняла,

викна тайно зимата, а тя

през нощта шептя, шептя, шептя

и на сутринта земята цяла

премени във дреха чисто бяла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.